Welkom by my webwerf. Ek is 'n kliniese sielkundige in Brackenfell in die noordelike voorstede van Kaapstad. Ek spesialiseer in ondersteunende psigoterapie met volwassenes.
My benadering is gegrond op die belangrikheid van 'n veilige ruimte vir terapie. Dit vereis 'n oop, meelewende en nie-veroordelende houding. Ek plaas groot waarde in die 'terapeutiese alliansie', wat beteken dat terapie 'n aktiewe samewerking tussen die terapeut en kliënt is.
Terapie kan 'n proses van genesing wees of ondersteuning in tye van nood, maar ook 'n proses van persoonlike groei. Ek pas my terapeutiese benadering aan volgens die spesifieke behoeftes van elke individuele kliënt.